Referat+butiksgruppemøde+22.+november+2012


 * Hvornår: || 22. november 2012 ||
 * Hvor: || Hos Anne ||
 * Kommer: || Anne, Carsten, Andreas, Dorthe, Henrik, Katrine, Kirsten R., Kirsten D., Esther ||
 * Afbud: || Mads, Kirsten B. ||
 * Snacks: || Sammenskudsgilde ||
 * Ordstyrer: ||  ||
 * Referent: || Esther ||
 * Dagsorden**:
 * 1) Lokalesituation
 * 2) Økonomistatus
 * 3) Mentorordning
 * 4) Buddypress
 * 5) Stofposer
 * 6) Eventuelt

**Referat**: **Ad 1) Lokalesituation** Der har været udtrykt utilfredshed over manglende oprydning og rengøring. Hvis der ikke bliver ryddet ordentlig op, risikerer vi at blive opsagt. De seneste to uger er der blevet efterladt kasser i køkkenet. Æblepresseren skal ikke efterlades i tekøkkenet. Den skal på plads i baglokalet. Det vil være en god idé at holde et møde med både Henrik og Svend. Her kan vi drøfte problematikker og komme med løsningsforslag (fast kontaktperson). Et andet punkt til mødet vil være, hvordan det går med restvarerne. Hvad fungerer, og hvad fungerer ikke? Det bliver nok en gang i januar. Derudover skal vi også købe en gave.  __Beslutning__: Kirsten D. og Carsten tager kontakt til Henrik og Svend og aftaler et møde. Kirsten D. vil gerne være kontaktperson i forhold til Svend.  **Ad 2) Økonomistatus** Vi har 3966 kr. på kontoen, men der mangler at blive betalt et udlæg på 1200 kr. Derudover ser det ud som om, at vi har 5670 kr. til gode på fælleskontoen. //Indkøb//: Der er blandt pakkevagterne et ønske om, at der købes to spande og en saks. Derudover foreslås det, at vi køber noget voksdug for at beskytte bordene. I forhold til vagtbesættelse vil det være godt, at der er en computer ud over kassemesteren og at alle på vagten opfordrer medlemmer til at tage vagter. Anne vil gerne sælge sin tablet for 1000 kr., men hvad gør vi i forhold til sikker opbevaring? Der er enighed om, at det ikke er et //must have//, men //nice to have.// //Medlemmer//: Vi har haft en medlemsfremgang fra 155 i februar til 234 i november. Samtidig er antallet af bestilte poser generelt faldende. Det vidner om, at der er mange passive medlemmer. Det er blevet muligt at melde sig som passivt medlem i det online medlemssystem. Katrine ser gerne, at vi kommer op på 50 bestilte poser igen. Der er brug for en indsats i forhold til at få folk til at bestille poser både overfor eksisterende og aktive medlemmer, passive medlemmer og nye medlemmer. Der er gode erfaringer fra Vesterbro med fællesspisning. Noget der engagerer folk. Vi behøver ikke flere medlemmer, men flere aktive medlemmer. __Beslutning__: Kirsten D. køber voksdug, to spande og en saks. Vi lodder stemningen blandt kassemestrene for at finde ud af, om der er et stort behov for at købe en tablet. Økonomigruppen finder ud af, om vi har penge til gode på fælleskontoen.

Mange medlemmer oplever, at når den første begejstring fortager sig, bliver de passive. Det stiller spørgsmål om, hvad vi vil med foreningen. Hvilken historie fortæller vi? Der mangler ofte vagter, og det giver ikke mening i forhold til, at vi er over 200 medlemmer. Nogle afdelinger har haft erfaringer med teamstruktur, der har til formål at skabe små fællesskaber i fællesskabet. Tanken er, at man lærer sit ansvarsområde og bliver ekspert. Teamstruktur kræver at teamet bliver bredt sammensat. Det giver god mening for nye medlemmer, men de gamle medlemmer har været mere skeptiske. Det betyder også, at medlemmerne kun lærer en gruppe at kende. En anden løsning vil være at få en butiksvagt eller en mentorordning for at gøre lidt mere for at tage imod nye medlemmer, dels ved modtagelsen, dels når de har taget et par vagter. Det handler om at formidle erfaringer og knytte bånd. For vi skal huske, at der er to målgrupper: aktivering af eksisterende medlemmer og indslusning af nye medlemmer. Det er vigtigt, hvordan vi tager imod nye og informerer både nye og gamle medlemmer. Vi skal passe på med for meget papir og IT. Det er sjovere at møde mennesker. Et forslag er en fast (evt. obligatorisk) introdag og gøre en ekstra indsats for at få besat velkomstvagten. __Beslutning__: Vi indkalder til intromøde for nye og gamle medlemmer, der lægger op til at møde medlemmerne og svarer på alle tænkelige spørgsmål. Mødet er samtidig også startskuddet til en reklameindsats overfor velkomstvagten. Katrine, Andreas og Esther står for at arrangere intromødet. Vanløse har købt 200 stofposer med tryk. De ligger på Amager, og det vi venter på, er at nogen vil introducere systemet i vores afdeling. Carsten har aftalt med Kirsten Brodersen, at hun holder møde med løssalgsvagterne den 28. november. Carsten deltager på mødet og forsøger at headhunter medlemmer til at stå for at introducere stofposerne. Håbet er at stofposerne bliver implementeret i januar __Beslutning__: Carsten sender en mail ud til butiksgruppen. Opsamling på næste butiksgruppemøde den 5. december og sender mail ud til alle medlemmer. Der er en ”konkurrent” i Vanløse, som sælger poser til 160 kr. med biodynamiske grøntsager. Dejligt med andre gode initiativer. Slow Food holder julebyttemarked. Kom og byt dine brunkager eller hvad du nu har af hjemmelavet julegodter. Det foregår søndag den 9. december kl. 11-15 i Osramhuset.
 * Ad 3) Mentorordning**
 * Ad 4) Buddypress **Der er blevet introduceret et nyt samarbejdsplatform (aka buddypress), hvor de forskellige arbejdsgrupper kan kommunikere. Der er oprettet en gruppe for Vanløse Butiksgruppe, så det er bare med at gå ind på http://kbhff.dk/activity/, oprette en profil og tilmelde jer Vanløse Butiksgruppe.
 * Ad 5) Stofposer**
 * Ad 6) Eventuelt**